Diari Oficial de la Generalitat Valenciana


Sumari del DOGV 6477, del 10-03-2011 (2011/2685)

Resolució de 18 de gener de 2011, de la Conselleria d'Infraestructures i Transport, de renúncia a la realització del contracte de suport a la direcció de l'obra Ronda Nord de la carretera CV-840 a Algueña. Expedient número 2009/09/113.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/2685


Data del document
:   18-01-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució de 18 de gener de 2011, de la Conselleria d'Infraestructures i Transport, de renúncia a la realització del contracte de suport a la direcció de l'obra Ronda Nord de la carretera CV-840 a Algueña. Expedient número 2009/09/113. [2011/2685]  
Vista la documentació que hi ha en l'expedient de suport a la direcció de l'obra Ronda Nord de la carretera CV-840 a Algueña (Alacant) en relació amb la renúncia de realitzar el contracte mencionat, i de conformitat amb els següents:  
Antecedents de fet  
1. Que, amb data 3 de setembre de 2009, el conseller d'Infraestructures i Transport va aprovar l'expedient de contractació i la despesa de l'expedient de referència, i es va disposar l'obertura del procediment obert per a la seua adjudicació.  
2. La licitació es va publicar en el BOE de 24 d'octubre de 2009 i en el DOCV de 28 d'octubre de 2009, i el termini de presentació d'ofertes acabava el 14 de desembre de 2009.  
3. Que davant de les limitacions pressupostàries existents, raons d'interés públic fan necessari renunciar a la realització del contracte esmentat.  
Fonaments de dret  
1. L'article 194 de la Llei 30/2007, de 30 d'octubre, de Contractes del Sector Públic establix: «... l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes».  
2. L'article 139 de la mencionada Llei 30/2007, de 30 d'octubre, de Contractes del Sector Públic, establix en el punt primer que si l'òrgan de contractació renuncia a realitzar un contracte per al qual haja efectuat la corresponent convocatòria, ho notificarà als candidats o als licitadors.  
3. En este mateix article en el punt segon s'establix que la renúncia a la realització del contracte només es podrà acordar per l'òrgan de contractació abans de l'adjudicació, i compensarà els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I en el punt tercer s'afegix que només es podrà renunciar a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/83, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Únic  
Aprovar la renúncia a la realització del contracte de suport a la direcció de l'obra Ronda Nord de la carretera CV-840 a Algueña (Alacant) a l'efecte de la qual s'estava tramitant l'expedient 2009/09/113, pels motius exposats anteriorment i tornar els avals provisionals.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'esta, de conformitat amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga exercitar qualsevol altre recurs que es crega oportú.   
València, 18 de gener de 2011.- El conseller d'Infraestructures i Transport: Mario Flores Lanuza.